سوپرمان

سوپرمان Superman بطل سوپر من كوكب كريپتون Krypton اللى انفجر. ابوه و امه بعتوه الارض فى صاروخ و هوا بيبى. مفيش حاجه تضر سوپرمان اللا كريپتونيت . سوپرمان بيطير و له قوه سوپر و ذكى و طيب بينقذ الناس و بيحارب الاجرام

thumb

thumb

thumb

thumb

 مؤلف و رسام سوپرمان 1938 
 مؤلف سوپرمان: چيرى سيجل Jerry Siegel * رسام سوپرمان : چو شوستر Joe Shuster

 سوپرمان Superman 

لما كوكب كريپتون Krypton كان علا وشك الانفجار . ابو سوپرمان چور ال Jor El و امه لارا Lara بعتوه و هو طفل اسمه كال ال Kal El فى صاروخ للارض و لقوه و اتبنوه واحد اسمه
چوناثان كنت Jonathan Kent و مراته اسمها مارثا Martha . و سموه كلارك Clark و لان كوكب كريپتون Krypton اكبر اوى اوى من الارض فجاذبية الارض ضعيفه بالنسبه للى من كريپتون فسوپرمان يقدر يطير . و لإن شمس كريپتون حمرا و شمس الارض صفرا فدا بيدى للى من كريپتون قوه خارقه .
نقطة ضعف اللى من كريپتون زى سوپرمان هيا مواد من كريپتون بيسموها كريپتونيت اشعاعها بيضعفه و يموته

سوپرمان خبا نفسه من صغره باسم كلارك كنت Clark Kent ورا شخصيه خجوله ماحدش يعرفها غير اللى اتبنوه و لما كبر اشتغل صحفى و وقت اللزوم بيستعمل قوته

 بنات مع سوپرمان 
 كارا زور ال Kara Zor El اللى اسمها فى الارض ليندا Linda .سوپرجيرل Supergirl بنت عم سوپرمان
 لانا لانج Lana Lang زميلة سوپرمان لما كان فى المدرسه
 لويس لين Lois Lane زميلة سوپرمان فى جرنان كوكب يومى Daily Planet

 كلب سوپرمان 
كلب سوپرمان كلب ابيض من كوكب كريپتون Krypton و اسمه كريپتو Krypto. كان الپوپى بتاع عيلة سوپرمان ابو سوپرمان بعته فى صاروخ للارض كتجربه لكن صاروخه اتصدم وتاه فتره فى الفضا و وصل بعد وصول البيبى اللى پئا سوپرمان . كريپتو فى الارض قواه سوپر

 اعداء ضد سوپرمان 
 لكس لوثر Lex Luthor. اسمه الكسندر چوزيف لكس لوثر زميل سوبرمان بشخصية كلارك كنت لما كانو صغيرين فى المدرسه . عبقرى بيخترع حاجات كتيره. كان صاحب سوپرمان لما كانو فى المدرسه لغاية ما سوپرمان حاول ينقذه من تجربه كيماويه فنفخ اوى فالمواد الكيماويه خلته اصلع فبئا عدو ضد سوپرمان
 برينياك Brainiac عباره عن روبوت robot اللى اخترعوه مارضوش يزودو ذكائه اوى عشان ما يكونش اذكا منهم لكن هوا عرف يعدل مخه و يزود ذكائه اوى

 ابطال تانيين 
 سوپرجيرل Supergirl
 رابطة عدل Justice League
 رباطية ابطال سوپر Legion of Superheroes
 باتمان Batman
 واندر وومان Wonder Woman

لينكات برانيه 
 youtube يمسك رصاصه و هو متخفى مع لويس لينLois  Lane

https://m.youtube.com/watch?v=EsBu2pWm7-E

 youtube  فى الجرنان مع لويس لين يخرجو و يهاجمهم مجرم و سوبرمان يمسك رصاصه و هو متخفى ڤيديو اطول مع لويس لين Lois Lane

https://m.youtube.com/watch?v=S8I6sveZTXs

 مصادر 
 سوپرمان يرجع كريپتون
 https://dc.fandom.com/wiki/Superman_Vol_1_141?file=Cover



تصنيف:سوپر
تصنيف:كوميكس
تصنيف:شخصيات خياليه